CELEX: 62011TA0514
Language: da
Date: 2013-06-04 00:00:00
Title: Sag T-514/11: Rettens dom af 4. juni 2013 — i-content mod KHIM (BETWIN) (EF-varemærker — indsigelsessag — ansøgning om EF-ordmærket BETWIN — det ældre EF-figurmærke b’Twin — relativ registreringshindring — risiko for forveksling — artikel 8, stk. 1, litra b), i forordning (EF) nr. 207/2009)

3.8.2013   
            
            
               DA
            
            
               Den Europæiske Unions Tidende
            
            
               C 225/72
            
         Rettens dom af 4. juni 2013 — i-content mod KHIM (BETWIN)
   (Sag T-514/11) (1)
   
   (EF-varemærker - indsigelsessag - ansøgning om EF-ordmærket BETWIN - det ældre EF-figurmærke b’Twin - relativ registreringshindring - risiko for forveksling - artikel 8, stk. 1, litra b), i forordning (EF) nr. 207/2009)
   2013/C 225/158
   Processprog: engelsk
   
      Parter
   
   
      Sagsøger: i-content Ltd Zweigniederlassung Deutschland (Berlin, Tyskland) (ved advokat A. Nordemann)
   
      Sagsøgt: Kontoret for Harmonisering i det Indre Marked (Varemærker og Design) (KHIM) (ved P. Bullock, som befuldmægtiget)
   
      Den anden part i sagen for appelkammeret ved Harmoniseringskontoret og intervenient ved Retten: Decathlon SA (Villeneuve-d’Ascq, Frankrig)
   
      Sagens genstand
   
   Påstand om annullation af afgørelse truffet den 30. juni 2011 af Første Appelkammer ved Kontoret for Harmonisering i det Indre Marked (Varemærker og Design) (sag R 1816/2010) vedrørende en indsigelsessag mellem Decathlon SA og i-content Ltd Zweigniederlassung Deutschland.
   
      Konklusion
   
   
               1)
            
            
               Afgørelsen truffet den 30. juni 2011 af Første Appelkammer ved Kontoret for Harmonisering i det Indre Marked (Varemærker og Design) (sag R 1816/2010-1) annulleres for så vidt angår de varer, der henhører under klasse 28 i Nicearrangementet vedrørende international klassificering af varer og tjenesteydelser til brug ved registrering af varemærker, som revideret og ændret, og som svarer til følgende beskrivelse: »oppustelige svømmebassiner til fritidsbrug; klatrestativ (legeudstyr); tøjdyr; svømmebassiner (legetøjsartikler); luftpistoler (legetøj); elektroniske lommevideospil; legetøjsfartøjer; legetøjsmodeller; elektroniske lommespil; tællere til spil; damspil; legepladsapparater; mekanisk actionlegetøj; legetøj, dog ikke legetøj til kæledyr; elektroniske spil; legetøjsballoner; terninger; kotilloner (festartikler); bærbare elektroniske spil; kort til spil; flipperspil; raflebægre; legetøjtrykkerisæt; spørgsmålssæt til brætspil; bingoplader; modelfly; kegler til spil; dominospil; dekorative vindposer; flippermaskiner; færdigheds- og actionspil; selskabsspil; automatiske forlystelses- eller underholdningsmaskiner; flippermaskiner (mønt- eller ikke-møntstyrede); målestokstro modeller af flyvemaskiner; kortspil; frisbee’er; bolde (legetøj); spil; raflebægre; dukker; kegler til spil; fjernstyrede køretøjer (legetøj); ringspil; kastepile (dart); kasteredskaber til lerdueskydning; skalamodeller af biler; kælke; spilleautomater med møntindkast; skakbrætter; fastelavnsmasker; puslespil; udstoppet legetøj; lommecomputerspil; dartpile; legetøjsfly; flyvende tallerkener (kastelegetøj); lerduer; ventilløftere; teddybjørne; lommevideospil; elektroniske legetøjsbiler; batteridrevet legetøj; jetoner til spil; skydeskiver; udstoppede legetøjsbjørne; oppusteligt legetøj; brætspil; gynger; drager; modelbiler«.
            
         
               2)
            
            
               For så vidt angår de varer, der er nævnt i punkt 1, annulleres indsigelsesafdelingens afgørelse af 21. juli 2010, og indsigelsen forkastes.
            
         
               3)
            
            
               I øvrigt frifindes Harmoniseringskontoret.
            
         
               4)
            
            
               Hver part bærer sine egne omkostninger.
            
         
      (1)  EUT C 355 af 3.12.2011.